Firdinannu II di Aragona

Firdinannu II di Aragona chi fu puru chiamatu Firdinannu III di Nàpuli (Sos del Rey Católico, 10 di marzu 1452 – Madrigalejo, 23 di jinnaru 1516) fu re di Aragona, Valencia Majorca Sardegna Corsica e re di Sicilia. Sò patri lu numinau re di Sicilia già ntô 1468. Ntô 1474 si spusau cu Isabella di Castigghia, addivintannu pi matrimoniu re di Castigghia e Leon, sparti ca re di Sicilia. Quannu sò patri Giuvanni II di Araguna mori, eredita puru lu regnu di Araguna, rializzannu accussì la riuniuni sutta n'ùnicu regnu dî tirritoria dâ Spagna, e dâ Sicilia.

Ntô 1492, lu stissu annu n cui Firdinannu e sò muggheri finanziaru la spidizzioni di Cristòfuru Colombu, misi fini all'ùrtimu emiratu di Andalusia, occupannu la cità di Granada.

Catigurìa:Sicilia
Catigurìa:Storia siciliana
Catigurìa:Re siciliani
Catigurìa:Biografìi